stanford-oval/wikipedia huggingface dataset:
סלין דיון

ערך זה עוסק בזמרת. אם התכוונתם לאלבומה, ראו .
| --- | --- |

 לידה:  30 במרץ 1968 (בת 56) קנדה מונטריאול, קנדה 
 שם לידה:  Céline Marie Claudette Dion 
 תקופת הפעילות:  מ-1980
 סוגה:  רוק, פופ
 סוג קול:  סופרן 
 שפה מועדפת:  אנגלית, צרפתית 
 חברת תקליטים:  קולומביה רקורדס, לגאסי רקורדינגס, סוני מיוזיק קנדה, CBS רקורדס אינטרנשיונל, 550 מיוזיק, אפיק רקורדס, Sony BMG Music Entertainment 
 בן או בת זוג:  רנה אנג'ליל (1994–14 בינואר 2016) 
 צאצאים:  René-Charles Angelil, Nelson Angélil, Eddy Angélil 
 מספר צאצאים:  3 
 פרסים והוקרה:  זוכה אירוויזיון (1988)  פרס במבי (1996, 1999, 2012)  Banff World Media Festival (2002)  פרס אריון למוזיקה (2003)  פרס המוזיקה האמריקאית לאמנית הפופ/רוק האהובה (1998, 1999)  פרס המוזיקה האמריקאית לאמן המוזיקה העכשווית למבוגרים האהוב ביותר (1999, 2001, 2003)  פרס גראמי להקלטת השנה (1999)  פרס גראמי לביצוע הפופ הטוב ביותר של צמד או להקה (1993)  דוקטור לשם כבוד מאוניברסיטת לאוול (2008)  פרס הגראמי לביצוע סולו הפופ הנשי הטוב ביותר (1999)  שדרת הכוכבים של קנדה (1999)  Blockbuster Entertainment Awards (1999)  פרס גראמי לאלבום השנה (1997)  קצינה במסדר הלאומי של קוויבק (1998)  מדליית יובל היהלום של המלכה אליזבת השנייה  מסדר לה פלייאד  המסדר הלאומי של קוויבק  היכל התהילה של בתי ההימורים  שותף במסדר קנדה  אביר מסדר האמנויות והספרות  מדליית יובל הזהב של המלכה אליזבת השנייה  כוכב בשדרת הכוכבים בהוליווד  Chopard Diamond award  Billboard Music Award for Icon  מסדר קנדה  דוקטור לשם כבוד של מכללת ברקלי למוזיקה  אבירה בלגיון הצרפתי 
 celinedion.com
 פרופיל ב-IMDb
 חתימה:  
 
סלין מרי קלודט דיון (בצרפתית: Céline Marie Claudette Dion, ‏האזנהקובץ:Fr-Céline-Dion.oga‏Ⓘ‏, נולדה ב-30 במרץ 1968) היא זמרת קנדית. דיון ייצגה את שווייץ במסגרת אירוויזיון 1988 וזכתה במקום הראשון. היא מכרה כ-240 מיליון תקליטים ונחשבת לאחת מהמוזיקאים הנמכרים ביותר בעולם. נכון ל-2023 עמד הונה על כ-480 מיליון דולר, המוזיקאית החמישית בעושרה בצפון אמריקה.
קורות חיים

דיון נולדה במונטריאול שבקנדה, הבת הצעירה מבין 14 אחים. שני הוריה ממוצא צרפתי-קנדי. בגיל חמש שרה לראשונה על הבמה במועדון של הוריה, שנקרא "חבית היין הישנה".
חיים אישיים

בשנת 1994 נישאה למי שהיה סוכנה ומנהלה האישי במשך השנים, רנה אנג'ליל, קנדי ממוצא סורי ולבנוני. בנם הראשון של השניים נולד בשנת 2001, וב-23 באוקטובר 2010 ילדה דיון תאומים. אנג'ליל נפטר מסיבוך של מחלת הסרטן ב-14 בינואר 2016 בביתם שבלאס ווגאס.
בשנת 2021 יצא לאקרנים הסרט "אלין" על פעילותה.
בדצמבר 2022, דיון חשפה כי היא אובחנה עם תסמונת האדם הנוקשה (אנ'), הפרעה נוירולוגית המשפיעה על השרירים שלה ונאלצה לבטל מסע הופעות שלה.
ביוני 2024 עלה באמזון פריים סרט תיעודי "אני: סלין דיון" על התמודדותה עם המחלה, וקטעי ארכיון מהופעותיה.
דיסקוגרפיה

| --- | --- |
 אלבומי אולפן בצרפתית 1981: La voix du bon Dieu  1981: Céline Dion chante Noël  1982: Tellement j'ai d'amour...  1983: Les chemins de ma maison  1983: Chants et contes de Noël  1984: Mélanie  1985: C'est pour toi  1987: Incognito  1991: Dion chante Plamondon  1995: D'eux  1998: S'il suffisait d'aimer  2003: 1 fille & 4 types  2007: D'elles  2012: Sans attendre  2016: Encore un soir:  אלבומי אולפן באנגלית 1990: Unison  1992: Celine Dion  1993: The Colour of My Love  1996: Falling into You  1997: Let's Talk About Love  1998: These Are Special Times  2002: A New Day Has Come  2003: One Heart  2004: Miracle  2007: Taking Chances  2013: Loved Me Back to Life  2019: Courage
הופעות > סיבובי הופעות

1984: Les chemins de ma maison
1985: Céline Dion en concert
1988: Incognito tournée
1991–1990: Unison Tour
1993–1992: Celine Dion in Concert
1995–1994: The Colour of My Love Tour
1996–1995: D'eux Tour
1997–1996: Falling into You: Around the World
1999–1998: Let's Talk About Love World Tour
2009–2008: Taking Chances World Tour
2013: Tournée Européenne 2013
2016: Summer Tour 2016
2017: Celine Dion Live 2017
2018: Celine Dion Live 2018
2020–2019: Courage World Tour
הופעות > הופעות קבועות

2007–2003: ...A New Day
2019–2011: Celine
גל גילינסקי

| --- | --- |
אין תמונה חופשית
 לידה:  12 באפריל 1995 (בן 29) מיתר, ישראל
 עמדה:  רכז, קלע
 גובה:  1.95
 מספר:  10
 קבוצות כשחקן
 2013–2014   2014–2015   2015–2017   2017–2018   2018–2019   2019–2020   2020–2021 2021–2022 2022 2022- 2023   2023 -:  אליצור יבנה   מכבי עירוני רמת גן   הפועל בני כפר סבא   הפועל גליל עליון   אליצור יבנה   א.ס. רמת השרון   עירוני נהריה הפועל באר שבע  הפועל תל אביב  אליצור "איתו" אשקלון   מכבי ראשון לציון
 הישגים כשחקן
 חמישיית העונה בליגה הלאומית (2023)
 
גל גילינסקי (נולד ב-12 באפריל 1995) הוא כדורסלן ישראלי, המשחק בעמדת הרכז והקלע באליצור יבנה.
קריירה

גילינסקי נולד במיתר והחל לשחק כדורסל בגיל קטסל בהפועל מיתר. בגיל ילדים, עבר גילינסקי להפועל חולון. לאחר מכן, עבר גילינסקי לנוער של מכבי תל אביב, איתה זכה בגביע המדינה לנוער בשנת 2013.
בשנת 2013, חתם גילינסקי באליצור יבנה מהליגה הלאומית. ביבנה העמיד גילינסקי ממוצעים של 4.9 נקודות ו-1.9 אסיסטים.
בשנת 2014, חתם גילינסקי במכבי עירוני רמת גן והעמיד ממוצעים זהים מעונה שעברה.
בשנת 2015, חתם גילינסקי בהפועל בני כפר סבא. בעונתו הראשונה בקבוצה, העמיד גילינסקי ממוצעים של 7.3 נקודות ו-2.8 אסיסטים. בנובמבר 2016, קלע גילינסקי 20 נקודות ומסר 9 אסיסטים במהלך ניצחון קבוצתו 51–86 על א.ס. רמת השרון. בעונתו השנייה בקבוצה, הוא העמיד ממוצעים של 8.1 נקודות, 3.2 אסיסטים ו-3.0 ריבאונדים והוביל את כפר סבא למקום השני בסיום העונה הסדירה ולחצי גמר הפלייאוף.
ב-6 באוגוסט 2017, חתם גילינסקי בהפועל גליל עליון. בקבוצה העמיד גילינסקי ממוצעים של 9.4 נקודות ו-5.3 אסיסטים ב-22 דקות.
ב-11 ביולי 2018, חזר גילינסקי לאליצור יבנה. ב-24 משחקים בעונה הסדירה, גילינסקי העמיד ממוצעים של 9.1 נקודות, 4.5 אסיסטים ו-4.3 ריבאונדים ובשלושת משחקי הפלייאוף בהם שיחק העמיד ממוצעים של 8.3 נקודות, 3.7 אסיסטים ו-2.3 ריבאונדים.
ב-11 באוגוסט 2019, חתם גילינסקי לעונה בא.ס. רמת השרון. ברמת השרון, גילינסקי העמיד ממוצעים של 8.6 נקודות, 5.2 אסיסטים ו-5.1 ריבאונדים.
ב-2 בספטמבר 2020, חתם גילינסקי בעירוני נהריה מליגת העל ולראשונה בקריירה עזב את הליגה הלאומית. בעונה זו שותף ב-25 משחקי ליגה והעמיד 5.5 נק', 2.2 אסיסטים ו-2.2 ריבאונדים.
לקראת עונת 2021/2022 חתם בהפועל באר שבע מליגת העל, בה שיחק 9 משחקים והעמיד 0.4 נק' ב-2.8 דק' בממוצע. בינואר 2022 שוחרר מבאר שבע ועבר לשחק בהפועל תל אביב במדיה שותף ב-7 משחקי ליגה והעמיד 2.9 נק' ו-1.1 ריבאונדים.
לקראת עונת 2022/2023 חתם באליצור "איתו" אשקלון מהליגה הלאומית. ב-36 משחקים בעונה הסדירה ובפלייאוף העמיד ממוצעים של 9.9 נק', 6.5 אסיסיטים ו-6.2 ריבאונדים.
הערות שוליים

↑  כפיר חודרה, ‏גל גילינסקי חתם בגליל עליון לעונה הקרובה, באתר ONE‏, 6 באוגוסט 2017
↑  יבנה מחזירה את גל גילינסקי, אילייב ממשיך בר"ג/גבעתיים, באתר סלאומית, ‏11 ביולי 2018
↑  כפיר חודרה, ‏גל גילינסקי חתם בא.ס רמה"ש עד תום העונה, באתר ONE‏, 11 באוגוסט 2019
↑  עולה לליגת העל: גל גילינסקי חתם בנהריה, באתר מנהלת ליגת העל בכדורסל, ‏2 בספטמבר 2020
ביסאקודיל

| --- | --- |

מבנה כימי של ביסאקודיל
 שם IUPAC
 (pyridin-2-ylmethanediyl)dibenzene-4,1-diyl diacetate
 שמות מסחריים בישראל
 קונטלקס, לקסדין, עצירות-X, ביסקודיל גרינדקס, לקס־טאב, וואנלקס
 נתונים כימיים
 כתיב כימי:  C22H19NO4 
 מסה מולרית:  361.131408 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  15%
 מטבוליזם:  בכבד (על ידי CYP450)
 זמן מחצית חיים:  16 שעות
 הפרשה:  צואתית וכלייתית
 בטיחות
 מעמד חוקי:  מוגדר בסל הבריאות
 קטגוריית סיכון בהריון:  קטגוריית סיכון A (אוסטרליה) 
 סיכון לתלות:  לא קיים
 דרכי מתן:  אוראלי, רקטלי
 מזהים
 קוד ATC:  A06AB02, A06AG02 
 מספר CAS:  103-90-2
 PubChem:  1983
 ChemSpider:  1906
 
ביסאקודיל (באנגלית Bisacodyl) היא תרופה משלשלת חזקה.
ביסאקודיל פועלת ישירות על המעי הגס, ועוזרת להגביר תנועות מעי. התרופה העשויה מתרכובת אורגנית ניתנת במרשם עבור עצירות אקוטית או כרונית ומשמשת גם במענה לחוסר תפקוד נוירוגני במעי.
שימוש נוסף של ביסאקודיל הוא בעת הכנה לבדיקות רפואיות כגון קולונוסקופיה.
היסטוריה

ביסאקודיל הינה נגזרת של טריפניל מתאן (triphenylmethane). השימוש הראשון שלה בתור תרופה משלשלת ב־1953 התגלה בשל הדמיון לפנולפתלאין.
התרופה הינה חלק מרשימת התרופות החיוניות של ארגון הבריאות העולמי.
שיווק

ביסאקודיל נמכרת בישראל תחת השם הגנרי וגם תחת השמות המסחריים, קונטלקס, לקסדין, עצירות-X, ביסקודיל גרינדקס, לקס־טאב, וואנלקס.
מנגנון פעולה

ביסאקודיל משפעל של נוירונים אנטריים בשרירי המעי וגורמים לפריסטלטיקה מוגברת במעי.
אופן נטילה ומינונים > מתן פומי

במתן פומי, ביסאקודיל ניתנת בדרך כלל עם ארוחת הבוקר. בצורת נתינה זו ישנה השהייה של 8 שעות בפעילות התרופה ואז ההשפעה מתחילה בצורה פתאומית ומהירה, תופעה זו מתרחשת בעיקר כאשר המינון שניתן הוא מעל 10 מ"ג במנה יחידה.
בגילאים 2–17: מתן התרופה תלוי במרשם רופא.
מבוגרים: 5-10 מ"ג ביום לפני השינה, ניתן לקחת עם אוכל או ללא, מומלץ לקחת עם שתיית מים, אסור לקחת עם מוצרי חלב. בנטילת תרופות להורדת חומציות בקיבה יש לחכות שעה בין לקיחת התרופה לתרופות אלו. במתן ראשוני יש להתחיל עם טבליה אחת של 5 מ"ג ואם אין השפעה ניתן לעלות למינון מקסימלי של שתי טבליות של 5 מ"ג כל אחת. ניתן להגיע למינון עד ל-30 מ"ג במקרה שבו רוצים לבצע ניקוי של דרכי המעי לפני פעולה ניתוחית.
אופן נטילה ומינונים > מתן רקטלי

במתן רקטלי תחילת ההשפעה היא כעבור 15-60 דקות ולכן מומלץ להיות בקרבת שירותים. לפעולה אופטימלית מומלץ לקחת לאחר ארוחת הבוקר על מנת לסנכרן אותה עם הרפלקס הגסטרוקוליק. ניתן לקחת שתי מנות בפעם אחת במידה ורוצים להשיג אפקט הדומה לפעולת חוקן (הזרקת נוזלים המשמשים לעורר ריקון של המעיים). לאחר מספר שעות מהתגובה הראשונית לתרופה תיתכן השפעה שנייה שתמשך כל עוד ישנה תרופה שלא פונתה מהרקטום.
גילאים 2–17: 5 מ"ג או 10 מ"ג פעם ביום בבוקר במרשם רופא.
מבוגרים: 10 מ"ג פעם ביום בבוקר.
דילוג מינון

במקרה שלא נלקח המינון בזמן, ההתוויה היא לקחת את המינון הבא בזמנים קבועים. אין לקחת שני מינונים באותו הזמן ואין לקחת מינון נוסף על מנת להשלים את המינון שנשכח.
מינון יתר

במקרה של מינון יתר אין חשש לפגיעה, ייתכנו כאבי בטן אך הם יחלפו לאחר יום – יומיים, במקרה של ספק מומלץ ליצור קשר עם רופא המשפחה.
תופעות לוואי

תופעות לוואי שכיחות (יותר מ-1 ל-100 אנשים) כוללות: בחילה, שלשול, כאב בטן, והתכווצויות בטן. תופעות אלו חולפות כעבור מספר ימים.
תופעות לוואי חמורות שיש ליצור קשר עם רופא במיידי כוללות: סחרחורת, דם בצואה, הקאות, אנפילקסיס, במקרה של נפיחות פתאומית בשפתיים, הפה, הגרון או הלשון, נשימה מהירה או קושי בנשימה, בעיות בליעה, כיחלון או חיוורון בעור, לשון, ובשפתיים, בלבול ועילפון.
בילדים תיתכן צליעה, אפטיות, ראש מוטה לצד, קדימה או אחורה או במקרה שקשה להם להחזיק את הראש ולהתרכז בפנים של העומד לפניהם.
תופעות לוואי > התמודדות עם תופעות הלוואי

במקרה של הרגשת חולי מומלץ לקחת ביחד עם מזון. שלשול – הפסקת התרופה ושתייה מרובה ופניה לרופא. במקרה של כאבי בטן או התכווצויות – הורדת מינון או הפסקת הטיפול עד להעלמות תופעות הלוואי.
הריון והנקה > היריון

בהיריון - יש לפנות לייעוץ רופא המשפחה לפני תחילת הטיפול.
הריון והנקה > הנקה

בהנקה – יש לפנות לייעוץ רופא המשפחה לפני תחילת הטיפול. אין התוויות נגד אך במקרה שבו שמים לב שהתינוק אינו מרגיש טוב יש לפנות לרופא במיידי.
התוויות בשילוב תרופות נוספות

בכל מקרה יש להתייעץ עם רופא המשפחה לפני תחילת הטיפול על מנת לבדוק היתכנות לקרוס אקטיבציה עם תרופות נוספות כולל תכשירים צמחיים, ויטמינים או תוספי תזונה. משתנים וסטרואידים בשילוב התרופה עלולים לגרום לחוסר מאזן מלחים ומינרלים ולתופעות לוואי קשות של סטרואידים. תרופות להורדת חומציות קיבה מונעות את פעילות התרופה וכן יכולות לגרום לגירוי המעיים. יש להשאיר מרווח של שעה בין לקיחת נוגדי חומצה לביסאקודיל.
הערות שוליים

↑  Steven D. Wexner, Task Force, David E. Beck, Todd H. Baron, Robert D. Fanelli, Neil Hyman, Bo Shen, Kevin E. Wasco, A consensus document on bowel preparation before colonoscopy: Prepared by a Task Force From The American Society of Colon and Rectal Surgeons (ASCRS), the American Society for Gastrointestinal Endoscopy (ASGE), and the Society of American Gastrointestinal and Endoscopic Surgeons (SAGES), Gastrointestinal Endoscopy 63, 2006-06, עמ' 894–909 doi: 10.1016/j.gie.2006.03.918
↑  Arnold Wald, Constipation: Advances in Diagnosis and Treatment, JAMA 315, 2016-01-12, עמ' 185 doi: 10.1001/jama.2015.16994
↑  Steven A Stiens, William Luttrel, Joseph E Binard, Polyethylene glycol versus vegetable oil based bisacodyl suppositories to initiate side-lying bowel care: A clinical trial in persons with spinal cord injury, Spinal Cord 36, 1998-11, עמ' 777–781 doi: 10.1038/sj.sc.3100702
↑  I. L. Evans, The use of Bisacodyl suppositories in preparation for sigmoidoscopy, Gut 5, 1964-06-01, עמ' 271–273 doi: 10.1136/gut.5.3.271
↑  World Health Organization, World Health Organization model list of essential medicines: 22nd list (2021), 2021
↑  ביסאקודיל (לקסעדין) - על תופעות הלוואי ודרכי השימוש, באתר Infomed
↑  Ullmann's Encyclopedia of Industrial Chemistry, 1, Wiley, 2003-03-11, ISBN 978-3-527-30385-4. (באנגלית)
1 2 3 4  Bisacodyl: a laxative taken to treat constipation, nhs.uk, ‏2018-08-29 (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גירל אין רד

| --- | --- |

מארי אולבן רינגהיים, 2019
 לידה:  16 בפברואר 1999 (בת 25) נורווגיה הורטן, נורווגיה
 שם לידה:  מארי אולבן רינגהיים
 שם במה:  Girl in Red 
 מוקד פעילות:  נורווגיה 
 תקופת הפעילות:  מ-2017 
 מקום לימודים:  אוניברסיטת שרברוק 
 סוגה:  אינדי פופ, אינדי רוק, בדרום פופ, לו-פיי, דרים פופ 
 שפה מועדפת:  אנגלית 
 כלי נגינה:  גיטרה חשמלית 
 פרסים והוקרה:  P3 Gull for Artist of the Year (2020)  פרס שפלמן השנתי (2021)  Spellemann Awards for songwriter of the year (2021)  Spellemann Awards for best international success of the year (2020)  בפסקה זו רשומה אחת נוספת שטרם תורגמה 
 worldinred.com
 פרופיל ב-IMDb
 
מארי אולבן רינגהיים (באנגלית: Marie Ulven Ringheim; נולדה ב-16 בפברואר 1999), המוכרת בשם הבמה גירל אין רד (Girl in Red), היא זמרת-יוצרת ומפיקה מוזיקלית נורווגית.
ביוגרפיה > תחילת דרכה

מארי אולבן רינגהיים נולדה ב-1999 בעיירה הורטן שבנורווגיה. היא גדלה בעיירה עם אחיותיה והוריה הגרושים. אמה עבדה בטכנולוגיה, בעוד שאביה עבד כשוטר. בשנת 2012 אולבן קיבלה את הגיטרה הראשונה שלה כמתנה לחג המולד מסבה, אך היא לא החלה לנגן בה עד לשנה שלאחר מכן. בהמשך היא לימדה את עצמה לנגן בפסנתר, גיטרה וכמו גם למדה בעצמה הפקה מוזיקלית.
ביוגרפיה > קריירה

בשנת 2015 אולבן החלה לכתוב ולפרסם שירים בשפה הנורווגית ב-SoundCloud תחת הכינוי "לידיה X". בהמשך החליטה להתחיל להשתמש במקום זאת בשם "גירל אין רד" ובנובמבר 2016 הוציאה את סינגל הבכורה שלה "I Wanna Be Your Girlfriend" ב-SoundCloud. השיר צבר כ-5,000 השמעות בתוך חמישה חודשים.
בעקבות ההצלחה הראשונית לה היא זכתה אולבן הוציאה בהמשך את הסינגלים "Summer Depression" ו-"Girls" אשר הפכו פופולריים בפלטפורמות המדיה החברתית. במרץ 2018 אולבן פרסמה באפל מיוזיק את השיר "I Wanna Be Your Girlfriend". ב-14 בספטמבר 2018 היא הוציאה לשווקים את מיני אלבום הבכורה שלה, "Chapter 1". באותה השנה השיר "I Wanna Be Your Girlfriend" הגיע למקום התשיעי ברשימת "68 השירים הטובים ביותר של 2018" של הניו יורק טיימס.
בספטמבר 2018 היא ביצעה את מופע החימום בהופעה של קלייר קוטרל ובנובמבר 2018 היא הוציאה לשווקים את השיר "We Fell in Love in October".
במרץ 2019 החלה את סיבוב ההופעות הראשון שלה בארצות הברית אותו היא ביצעה יחד עם הזמר קונאן גריי. ב-6 בספטמבר 2019 היא הוציאה לשווקים את המיני אלבום השני שלה, "Chapter 2". באותו היום היא הוציאה לשווקים גם את אלבום האוסף "Beginnings".
באוקטובר 2019 החלה את סיבוב ההופעות הבינלאומי הראשון שלה, "World in Red", במסגרתו היא הופיעה בערים שונות ברחבי העולם כולל דבלין וסן פרנסיסקו.
בעקבות הפופולרית העצומה לה היא זכתה בדצמבר 2019 אולבן חתמה על חוזה הקלטות בחברת התקליטים AWAL. במהלך אותה התקופה אולבן הקליטה את הסינגל "Kate's Not Here" עבור הפסקול של סרט האימה "טבעת החנק". בנובמבר 2019 היא הוציאה לשווקים את הסינגל "Two Queens in a King Sized Bed".
ב-30 באפריל 2021 אולבן הוציאה לשווקים את אלבום האולפן הראשון שלה, "If I Could Make It Go Quiet". לפני הוצאת האלבום היא הוציאה לשווקים ארבעה סינגלים מתוך האלבום - "Midnight Love" (יצא באפריל 2020), "Rue" (יצא באוגוסט 2020), "Serotonin" (יצא במרץ 2021), ו-"You Stupid Bitch" (יצא באפריל 2021). עטיפת האלבום היא ציור השמן "The Antizero" מאת הצייר והאמן הנורווגי פרדריק וויג סרן.
לאחר שהוציאה לשווקים את אלבום האולפן הראשון שלה אולבן הופיעה בפסטיבלי מוזיקה גדולים ברחבי העולם, וכמו גם ביצעה את מופע החימום עבור טיילור סוויפט בהופעה שלה שנערכה במיניאפוליס שבמינסוטה ב-24 ביוני 2023.
אולבן ציינה בעבר שטיילור סוויפט הייתה אחת ההשפעות המוזיקליות הגדולות שלה.
חיים אישיים

אולבן מתגוררת כיום ברובע גרונרלוקה(אנ') באוסלו. היא קווירית. היא למדה הפקה מוזיקלית וכתיבת שירים בבית הספר לאמנויות, תקשורת וטכנולוגיה ווסטרדאלס אוסלו (אנ').
דיסקוגרפיה > אלבומי אולפן

2021: "If I Could Make It Go Quiet"
דיסקוגרפיה > אלבומי אוסף

2019: "Beginnings"
דיסקוגרפיה > מיני אלבומים

2018: "Chapter 1"
2019: "Chapter 2"
דיסקוגרפיה > סינגלים

2017: "I Wanna Be Your Girlfriend"
2017: "Will She Come back"
2017: "Dramatic Lil Bitch"
2018: "Say Anything"
2018: "She Was the Girl in Red"
2018: "Summer Depression"
2018: "4am"
2018: "Girls"
2018: "We Fell in Love in October"
2019: "Watch You Sleep."
2019: "I Need to Be Alone."
2019: "Dead Girl in the Pool."
2019: "I'll Die Anyway."
2019: "Bad Idea!"
2020: "Midnight Love"
2020: "Rue"
2020: "Two Queens in a King Sized Bed"
2021: "Serotonin"
2021: "You Stupid Bitch"
2021: "Body and Mind"
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2024 | פרס המוזיקה של MTV אירופה | האמן הנורדי הטוב ביותר | מועמדות |  |
מוג'תבא ח'אמנאי

| --- | --- |

 לידה:  8 בספטמבר 1969 (בן 55) משהד, איראן 
 מדינה:  איראן 
 השקפה דתית:  אסלאם שיעי 
 בן או בת זוג:  זהרה חדאד עאדל 
 
סייד מוג'תבא חוסייני ח'אמנאי (בפרסית: سید مجتبی حسینی خامنه‌ای; נולד ב-1969) הוא בנו השני של המנהיג העליון של איראן עלי ח'אמנאי. נחשב לשמרן קיצוני.
מעורבות פוליטית

מוג'תבא תמך במחמוד אחמדינז'אד בבחירות לנשיאות שנערכו ב-2005, ותרם לניצחונו בבחירות 2009, וכן בדיכוי האלים של ההפגנות לאחר הבחירות. במכתב פומבי שפרסם המועמד הרפורמיסטי מהדי כרובי, האשים את מוג'תבא כי בשותפות להונאת בחירות וזיופן. בסוף 2011 הואשם מוג'תבא על ידי אחמדינז'אד כי היה מעורב במעילת ענק, בהיקף של מיליארדי דולרים.
על פי אל-ערביה, מוג'תבא נעצר בהוראת אביו בדצמבר 2011, בחשד שהיה מעורב בהתנקשות כושלת בו.
למרות שברירותם של סמכותו הדתית ומעמדו הפוליטי, בנובמבר 2024 נבחר בחשאי על ידי מועצת המומחים האיראנית לרשת את אביו כמנהיג העליון של איראן.
חייו האישיים

מוג'תבא נשוי לזהרה, בתו של יו"ר המג'לס לשעבר גולאם-עלי חדאד-עאדל, הנחשב אף הוא לקיצוני מהקו השמרני הנוקשה.
הערות שוליים

1 2 3  הגרדיאן, מוג'תבא ח'אמנאי, בנו הקיצוני של עלי ח'אמנאי - דמות המפתח מאחורי הדיכוי האלים, באתר הארץ, 24 ביוני 2009
1 2 3 4  orger Julian, Khamenei's son takes control of Iran's anti-protest militia Guardian 08/07/2009
↑  דורון פסקין, שחיתות בצמרת: בנו של חמינאי חשוד בהונאת הענק של הבנקים, באתר כלכליסט, 3 בנובמבר 2011
דורון פסקין, דיווח: אחמדינג'אד מאשים את בנו של חמינאי במעילה של 1.6 מיליארד יורו, באתר כלכליסט, 15 בינואר 2012
Series of incriminations rips through Iran’s conservative camp, Al Arabiya, 15.1.2012
↑  Son of Iranian Supreme Religious Leader Ali Khamenei Mojtaba Khamenei arrested for planning to assassinate his father
↑  דורון פסקין, מלחמת הגרעין האיראני האמיתית, באתר כלכליסט, 20 בספטמבר 2019
↑  איתמר אייכנר, דיווח: איראן בחרה בחשאי את המנהיג העליון הבא, באתר ynet, 16 בנובמבר 2024
ערך זה הוא קצרמרבנושא איראנים. אתם מוזמנים לתרום לוויקיפדיה ו.
נבחרת בחריין בכדורגל

נבחרת בחריין בכדורגל (בערבית: منتخب البحرين لكرة القدم), הידועה בכינוייה "האדום", היא נבחרת הכדורגל הלאומית של בחריין. הנבחרת מעולם לא העפילה לגביע העולם בכדורגל. הנבחרת זכתה בשנת 2004 בתואר הנבחרת שהתפתחה ביותר ולאחר מכן זכתה במקום הרביעי בגביע אסיה. הנבחרת הוקמה בשנת 1951 והצטרפה לפיפ"א בשנת 1966.
הדירוג הנוכחי של נבחרת בחריין ברשימת הדירוג של פיפ"א, הוא המקום ה-81 בעולם, נכון ל-19 בדצמבר 2024; הניקוד הוא 1,305.52 – ללא שינוי לעומת ניקוד קודם. דירוג השיא 44 נמדד לראשונה בספטמבר 2004, והדירוג הנמוך ביותר 139 נמדד לראשונה במרץ 2000.
במוקדמות מונדיאל 2006 סיימה הנבחרת בשתי תוצאות תיקו, האחד ביתי 0-0 והשני בחוץ 1-1 נגד נבחרת אוזבקיסטן והעפילה לשלב ההצלבה הבין-יבשתי בגלל הפרש שערי חוץ עדיף.  בשלב ההצלבה פגשה הנבחרת את המדורגת רביעית בCONCACAF, נבחרת טרינידד וטובגו, על מקום בגביע העולם.  המשחק הראשון, שנערך במנאמה, נגמר בהפסד ביתי לבחריין 1-0.  המשחק השני, שנערך בפורט אוף ספיין נגמר בתיקו 1-1 ובגלל הפרש שערים עדיף עלתה נבחרת טרינידד וטובגו למונדיאל 2006. גם במוקדמות מונדיאל 2010 הגיעה בחריין עד לשלב הפלייאוף, הבין-יבשתי שם נוצחה על ידי ניו זילנד.
כל גביעי העולם

1930 עד 1974 - לא נכנסה
1978 עד 1986 - לא העפילה
1990 - פרשה
1994 עד 2022 - לא העפילה
כל גביעי אסיה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
1956 עד 1964: הייתה חלק מבריטניה
איראן (1964–1979) 1968: לא נרשמה
תאילנד 1972: לא העפילה
איראן (1964–1979) 1976: פרשה
כווית 1980: פרשה
סינגפור 1984: פרשה
| קטר (מדינה) 1988 | סיבוב ראשון | 4 | 0 | 2 | 2 | 1 | 3 |
יפן 1992: לא העפילה
איחוד האמירויות הערביות 1996: פרשה
לבנון 2000: לא העפילה
| הרפובליקה העממית של סין 2004 | מקום רביעי | 6 | 1 | 3 | 2 | 13 | 14 |
| אינדונזיה מלזיה תאילנד וייטנאם 2007 | סיבוב ראשון | 3 | 1 | 0 | 2 | 3 | 7 |
| קטר (מדינה) 2011 | סיבוב ראשון | 3 | 1 | 0 | 2 | 6 | 5 |
| אוסטרליה 2015 | סיבוב ראשון | 3 | 1 | 0 | 2 | 3 | 5 |
| איחוד האמירויות הערביות 2019 | שמינית גמר | 4 | 1 | 1 | 2 | 3 | 4 |
| קטר (מדינה) 2023 | שמינית גמר | 4 | 2 | 0 | 2 | 4 | 6 |
| ערב הסעודית 2027 | העפילה |  |  |  |  |  |  |
| סה"כ | 7/18 | 27 | 7 | 6 | 14 | 33 | 44 |
העמשחקי תיקו כוללים גם משחקים שהוכרעו בבעיטות הכרעה
אליפות פדרציית הכדורגל של מערב אסיה

2008 -  פרשה
2010 - סיבוב ראשון
2012 - מקום רביעי
2014 - מקום שלישי
2019 - אלופה
כל גביעי המפרץ לאומות

| גביע המפרץ לאומות> שנה | גביע המפרץ לאומות> סיבוב | גביע המפרץ לאומות> משחקים | גביע המפרץ לאומות> ניצחונות | גביע המפרץ לאומות> תיקו* | גביע המפרץ לאומות> הפסדים | גביע המפרץ לאומות> שערי זכות | גביע המפרץ לאומות> שערי חובה | גביע המפרץ לאומות>  | גביע המפרץ לאומות>  |
| --- | --- | --- | --- | --- | --- | --- | --- | --- | --- |
| בחריין 1970 | מקום 2 | 3 | 1 | 1 | 1 | 3 | 4 |  |  |
| ערב הסעודית 1972 | לא השתתפה | לא השתתפה | לא השתתפה | לא השתתפה | לא השתתפה | לא השתתפה | לא השתתפה |  |  |
| כווית 1974 | סיבוב ראשון | 2 | 0 | 0 | 2 | 1 | 8 |  |  |
| קטר (מדינה) 1976 | מקום 4 | 6 | 3 | 0 | 3 | 9 | 15 |  |  |
| עיראק 1979 | מקום 4 | 6 | 2 | 2 | 2 | 8 | 9 |  |  |
| איחוד האמירויות הערביות 1982 | מקום 2 | 5 | 3 | 1 | 1 | 10 | 7 |  |  |
| עומן 1984 | מקום 5 | 6 | 1 | 2 | 3 | 3 | 6 |  |  |
| בחריין 1986 | מקום 5 | 6 | 1 | 4 | 1 | 4 | 5 |  |  |
| ערב הסעודית 1988 | מקום 4 | 6 | 3 | 0 | 3 | 4 | 4 |  |  |
| כווית 1990 | מקום 3 | 4 | 1 | 2 | 1 | 1 | 1 |  |  |
| קטר (מדינה) 1992 | מקום 2 | 5 | 3 | 0 | 2 | 6 | 4 |  |  |
| איחוד האמירויות הערביות 1994 | מקום 3 | 5 | 1 | 3 | 1 | 5 | 6 |  |  |
| עומן 1996 | מקום 5 | 5 | 0 | 2 | 3 | 4 | 8 |  |  |
| בחריין 1998 | מקום 5 | 5 | 0 | 3 | 2 | 3 | 6 |  |  |
| ערב הסעודית 2002 | מקום 4 | 5 | 1 | 2 | 2 | 4 | 6 |  |  |
| כווית 2003 | מקום 2 | 6 | 4 | 1 | 1 | 13 | 3 |  |  |
| קטר (מדינה) 2004 | מקום 3 | 5 | 2 | 2 | 1 | 10 | 6 |  |  |
| איחוד האמירויות הערביות 2007 | חצי גמר | 4 | 1 | 1 | 2 | 4 | 5 |  |  |
| עומן 2009 | סיבוב ראשון | 3 | 1 | 0 | 2 | 3 | 4 |  |  |
| תימן 2010 | סיבוב ראשון | 3 | 0 | 1 | 2 | 4 | 7 |  |  |
| בחריין 2013 | מקום 4 | 5 | 1 | 1 | 3 | 4 | 9 |  |  |
| ערב הסעודית 2014 | סיבוב ראשון | 3 | 0 | 2 | 1 | 0 | 3 |  |  |
| כווית 2017 | חצי גמר | 4 | 1 | 2 | 1 | 3 | 3 |  |  |
| קטר (מדינה) 2019 | אלופה | 5 | 2 | 2 | 1 | 7 | 6 |  |  |
| עיראק 2023 | חצי גמר | 4 | 2 | 1 | 1 | 5 | 4 |  |  |
| סה"כ | 24/25 | 111 | 34 | 35 | 42 | 118 | 139 |  |  |
שיאי שחקנים

נכון ל-26 במרץ 2024.
שיאי שחקנים > שיאני ההופעות

| דירוג | שחקן | הופעות | שערים | שנים |
| --- | --- | --- | --- | --- |
| 1 | מוחמד חוסיין | 161 | 10 | 1997–2015 |
| 2 | סלמן עיסא | 160 | 24 | 2001–2012 |
| 3 | סייד ג'עפר | 153 | 0 | 2004–הווה |
| 4 | מוחמד סאלמין | 146 | 11 | 1998–2013 |
| 5 | איסמעיל עבדול לטיף | 131 | 48 | 2005–הווה |
| 6 | חוסיין עלי באבא | 123 | 8 | 2001–2016 |
| 7 | טלאל יוסף | 118 | 28 | 1998–2009 |
| 8 | חוסיין עלי | 116 | 33 | 1998–2013 |
| 9 | סייד ד'יא סעיד | 114 | 8 | 2011–הווה |
| 10 | עבדוללה אל-מרזוקי | 113 | 10 | 2001–2013 |
שיאי שחקנים > מלכי השערים

| דירוג | שחקן | שערים | הופעות | יחס | שנים |
| --- | --- | --- | --- | --- | --- |
| 1 | איסמעיל עבדול לטיף | 48 | 131 | 0.37 | 2005–הווה |
| 2 | חוסיין עלי | 33 | 116 | 0.28 | 1998–2013 |
| 3 | טלאל יוסף | 28 | 118 | 0.24 | 1998–2009 |
| 4 | עלאא חביל | 26 | 74 | 0.35 | 2003–2009 |
| 5 | סלמן עיסא |  24 | 160 | 0.15 | 2001–2012 |
| 6 | פאוזי עייש | 20 | 104 | 0.18 | 2004–2015 |
| 7 | מוחמד אל רומיחי | 16 | 46 | 0.35 | 2010–2022 |
| 8 | מוחמד מרחון | 14 | 61 | 0.23 | 2018–הווה |
| 9 | מחמוד עבדולרחמן | 13 | 91 | 0.14 | 2006–2014 |
| 9 | כאמיל אל אסוואד | 13 | 102 | 0.13 | 2015–הווה |